ก่อนหน้านี้จะชอบมีเลือดออกกระปริบกรพปรอยค่ะ หลังประจำเดือนหมดสองสามวันจะมีเลือดออกมาอีกนิดหน่อย แต่พอทานยาคุมอาการเลือดออกกระปริบกระปรอยก็ไม่มีแล้ว แสดงว่าเลือดที่ออกก่อนทานยาคุมเกี่ยวกับฮอร์โมนใช่ไหมคะ ถือว่าปกติไหมคะ
สวัสดีค่ะ โดยปกติ เมื่อเลือดประจำเดือนที่มีปริมาณมากหมดไป หลังจากนั้น อาจมีเลือดออกกะปริดกะปรอยได้ 2-3 วัน ถือว่าไม่ได้มีผิดปกติอะไร โดยเป็นเลือดที่เกิดจากการที่เยื่อบุยังหลุดลอกออกมาไม่หมดค่ะส่วนการที่เมื่อทานยาคุมกำเนิด แล้วไม่มีเลือดออกกะปริดกะปรอยหลังจากมีประจำเดือนอีก น่าจะเกิดจากผลของฮอร์โมนจากยา เพราะเลือดประจำเดือนที่ออกมานั้น ก็ถือเป็นประจำเดือนที่เกิดจากฮอร์โมนจากยา ไม่ใช่ประจำเดือนที่เกิดจากการทำงานของรังไข่ นอกจากนี้ โดยปกติ เมื่อประจำเดือนมาในช่วงที่เว้นระยะ 7 วัน หรือช่วงที่ทานเม็ดแป้งไปไม่นาน เราก็ต้องเริ่มทานยาคุมแผงใหม่ต่อ ดังนั้น ฮอร์โมนจากยา จึงไปหยุดไม่ให้มีเลือดออกมาอีก จึงทำให้ไม่มีเลือดออกกะปริดกะปรอยตามมาค่ะ